Asetuksessa (EU) N:o 1169/2011 säädetään perusta kuluttajansuojan korkean tason varmistamiseksi elintarviketietojen osalta, ottaen huomioon kuluttajien erilaiset käsitykset ja tietotarpeet, ja varmistetaan samalla sisämarkkinoiden häiriötön toiminta. Siinä säädetään, että tuoreen, jäähdytetyn tai jäädytetyn sianlihan, lampaan- tai vuohenlihan ja siipikarjan lihan alkuperämaan tai lähtöpaikan ilmoittaminen on pakollista. Kyseisellä asetuksella siirretään lisäksi komissiolle valta antaa täytäntöönpanosäädös erityisten sääntöjen vahvistamiseksi.

Komissio toimittaa asetuksen (EU) N:o 1169/2011 26 artiklan 4 kohdan nojalla Euroopan parlamentille ja neuvostolle kertomuksen viiden vuoden kuluessa uusien sääntöjen soveltamispäivästä näiden lihatuotteiden alkuperämaata tai lähtöpaikkaa koskevan pakollisen ilmoituksen arvioimiseksi.

Komission täytäntöönpanoasetuksella (EU) 1337/2013, jäljempänä ’asetus’, tehtiin asetuksen (EU) N:o 1169/2011 26 artiklan 2 kohdan b alakohdan mukaisesti pakolliseksi sianlihan, siipikarjan, lampaan- ja vuohenlihan alkuperämaan tai lähtöpaikan ilmoittaminen 1. huhtikuuta 2015 alkaen.

4.missä määrin kuluttajille on annettu selkeää ja täsmällistä tietoa

Asetus on ollut suoraan sovellettavaa lainsäädäntöä kaikissa jäsenvaltioissa 1. huhtikuuta 2015 alkaen.

– tarjonnan joustavuuden mahdollinen vähentyminen, koska ei ole helppoa siirtyä käyttämään muiden jäsenvaltioiden toimittajia aikoina, jolloin tarjonnasta on pulaa.

Asetuksen (EY) N:o 178/2002 nojalla ja yhdessä karjan tunnistamista ja rekisteröintiä koskevan lainsäädännön kanssa käyttöön otettujen nykyisten jäljitettävyysjärjestelmien avulla voidaan yleensä tarjota kaikki tarvittavat tiedot, jotta toimijat voivat merkitä lihan alkuperämaan tai lähtöpaikan oikein. Toimivaltaiset viranomaiset ja toimitusketjun toimijat pitävät tarjottuja tietoja luotettavina.

4.Kuluttajille annettavien tietojen laatu

Kuluttajatutkimus osoitti, että alkuperämaa on tärkeä tekijä sianlihaa, siipikarjan, lampaan- tai vuohenlihaa ostettaessa. Useimmat kuluttajat pitävät kotimaista alkuperää olevaa lihaa yleensä parempana, koska kotimaassa tuotettu liha on heistä turvallisempaa tai laadukkaampaa ja koska tyytyväisyys merkintätietoihin on yleisesti ottaen korkea.

Tutkimuksessa todettiin kuitenkin, että käsitteitä kasvatusmaa ja alkuperä ei ymmärretty kovin hyvin. Suurin osa kuluttajista tulkitsee ilmaisun kasvatusmaa maaksi, jossa eläin oli koko elinikänsä, tai eläimen syntymämaaksi. Siksi on todennäköistä, että joidenkin kuluttajien mielestä heitä on (epähuomiossa) johdettu harhaan kasvatusaikaa koskevalla merkinnällä. Tämä johtuu pääasiassa selkeän viestinnän ja alan erityistuntemuksen puutteesta eikä itse asetuksesta.

5.Vaikutukset sisäiseen kauppaan

Kauppavirtoja ennen asetuksen voimaantuloa ja sen jälkeen tarkasteltiin, jotta voitiin tutkia mahdollisia vaikutuksia EU:n sisäiseen kauppaan ja mahdolliseen markkinoiden uudelleenkansallistamiseen. Elävien eläinten tai lihan EU:n sisäiset kauppavirrat eivät muuttuneet merkittävästi asetuksen voimaantulon jälkeen. Siihen voi olla kaksi pääasiallista syytä:

-kyseisillä aloilla eläviä eläimiä tuodaan maahan sen ikäisenä, ettei kasvatuspaikkaa koskevan lopullisen merkinnän mainintaan vaikuteta, tai

-vähittäiskaupassa myydyn kotimaisen lihan markkinaosuus oli suuri jo ennen asetuksen voimaantuloa.

6.Aineelliset ja aineettomat hyödyt

Asetuksen voimaantulon ansiosta saadun hyödyn osalta voidaan todeta, että yli puolet kuulemiseen osallistuneista toimijoista ei ilmoittanut, että asetuksen täytäntöönpanosta olisi saatu konkreettista hyötyä. Vain muutamissa jäsenvaltioissa (Irlanti, Kreikka, Saksa ja Tanska) jotkin sianliha-alan toimijat ilmoittivat, että kotimarkkinoille pääsy oli helpottunut jonkin verran, mutta korkeampia tuottajahintoja ei saavutettu. Muiden jäsenvaltioiden toimijat eivät ilmoittaneet kotimaan markkinoiden dynamiikassa tapahtuneista muutoksista. Aineettomien hyötyjen osalta ilmoitettiin eniten avoimuuden lisääntymisestä ja siten kuluttajien luottamuksen lisääntymisestä.

3.2Asetuksen yhdenmukaisuus muiden sääntöjen ja asetusten kanssa

Asetuksen keskeisenä tavoitteena on, että kuluttajille annetaan selkeää, tarkkaa ja merkityksellistä tietoa tuoreen, jäähdytetyn tai jäädytetyn sianlihan, lampaan- tai vuohenlihan ja siipikarjan lihan alkuperästä ja että se liittyy elintarviketietojen antamisesta kuluttajille annetun asetuksen (EU) N:o 1169/2011 tavoitteisiin.